Turkiyaga qarashli F-16 qiruvchi samolyoti Iroq Kurdistonida falokatga uchradi. Bu haqda ANF News nashri ma’lum qildi. OAV ma’lumotlariga ko‘ra, samolyot Iroqning shimoli-sharqida Eron bilan chegarada topshiriq bajarayotgan bo‘lgan. Bu orada Firat News Agency agentligining ta’kidlashicha, turk samolyoti Kurdiston ishchi partiyasi bazalariga zarba berayotganda partiya jangchilari tomonidan urib tushirilgan. Agentlikning ma’lum qilishicha, samolyot Qandil tumanida qulagan. Turkiyalik harbiylar bu voqeaga hech qanday izoh berishmagan. Uchuvchining taqdiri haqida hozircha ma’lumot yo‘q.